סקולבוי קיו

קווינסי מת'יו הנלי (באנגלית: Quincy Matthew Hanley; נולד ב-26 באוקטובר 1986), הידוע גם תחת שם הבמה סקולבוי קיו (Schoolboy Q), הוא ראפר אמריקאי מדרום לוס אנג'לס, קליפורניה. ב-2009 הנלי חתם בחברת התקליטים העצמאית טופ דואוג אנטרטיינמנט, ובמרץ 2012 חתם חוזה הקלטות באינטרסקופ רקורדס. הנלי הוא גם חבר בהרכב ההיפ הופ בלאק היפי, יחד עם אב-סול, ג'יי רוק וקנדריק לאמאר. קווינסי הנלי נולד ב-26 אוקטובר 1986 בבסיס צבאי בוויסבאדן שבגרמניה, בזמן שההורים שלו היו פרודים. אמו לא נתנה לו את השם משפחה שלה או של אביו, אלא בחרה לו שם משפחה חדש. אביו של הנלי המשיך לעבוד בצבא בעוד אמו עברה לגור עמו בטקסס, ובהמשך עברה לקליפורניה. מגיל 6 עד 21 שיחק הנלי פוטבול. לאחר שסיים ללימוד בתיכון קרנשאו, הוא למד במכללה הקהילתית גלנדייל, במכללת לוס אנג'לס סיטי, במכללת סאות'ווסט ובמכללת צפון לוס אנג'לס. בראיון שנערך עמו התייחס הנלי למקור הכינוי שלו: "כשהייתי בבית ספר, כל החברים שלי קראו לי סקולבוי. השם שלי הוא קווינסי (Quincy), ולכן אני רק הדבקתי לסקולבוי קיו (Q)". ב-2006 החל לעבוד עם טופ דואוג אנטרטיינמנט, הוא הקליט באולפן הביתי שלהם ושיתף פעולה בשירים של אומנים מחברת התקליטים. ב-29 ביולי 2008 הוציא לאור הנלי את המיקסטייפ הראשון שלו, שנקרא "Schoolboy Turned Hustla". ב-2009 חתם הנלי בטופ דואוג אנטרטיינמנט, שם הוא הקים לאחר מכן את ההרכב בלאק היפי יחד עם קנדריק לאמאר, אב-סול וג'יי רוק. ב-2009 הסתכסך הנלי עם הראפר 40 גלוק. סקולבוי קיו הוציא לאור דיס, שנקרא "(Ezell (40 Glocc Killa". מאוחר יותר אמר הנלי בראיון שנערך עמו, מדוע החל הסכסוך בינו לבין 40 גלוק: "הוא אמר דברי דיבה על טייגה, הוא אח שלי הקטן. הוא המציא הרבה שקרים ושמועות עם ויין שאני באמת לא אוהב, והרגשתי חוסר כבוד אמיתי מהליצן הזה". הוא המשיך ואמר: "זה נגמר איתו, אני עשיתי מה שעשיתי, אני אמרתי מה שאמרתי ואני לא רוצה לרדת עליו יותר, מכיוון שהוא בבירור לא ברמה שלי... אז למה שאני אקטרג את עצמי עם מפסידן?". ב-14 במאי 2009 הוציא הנלי לאור את המיקסטייפ השני שלו, "Gangsta & Soul", שכלל את הדיס על 40 גלוק. המיקסטייפ היה הפרויקט הרשמי הראשון שלו עם טופ דואוג. ב-11 בינואר 2011 הוציא הנלי לאור את אלבום הבכורה שלו, "Setbacks", בלעדית להורדה באייטונס. האלבום הגיע למקום 100 במצעד בילבורד 200 ונמכרו 787 יחידות של האלבום בשבוע הראשון לצאתו. שבועיים לאחר צאת האלבום הנלי הפיץ את האלבום להורדה בחינם בחשבון הטוויטר שלו. במרץ 2011 נעצר הנלי בגין אחזקת מריחואנה, בזמן ששהה בפסטיבל המוזיקה South by Southwest. ב-14 בינואר 2012 הוציא הנלי לאור את אלבומו השני, "Habits & Contradictions", להורדה בלעדית באייטונס; אך הוא גם מכר מספר קטן של אלבומים חתומים קשיחים. האלבום הגיע למקום 25 במצעד אלבומי הרית'ם אנד בלוז\היפ-הופ הטובים ביותר ונמכרו כ-4,000 יחידות של האלבום בשבוע הראשון לצאתו. באלבום התארחו אומנים רבים, בהם קנדריק לאמאר, ג'יי רוק, אב-סול, אייסאפ רוקי ועוד. במרץ 2012 חתמה טופ דואוג על חוזה שותפות עם אינטרסקופ רקורדס ועם אפטרמת' אנטרטיינמנט. בהסכם סוכם שחומריו של קנדריק לאמאר יופצו על ידי טופ דואוג, אינטרסקופ ואפטרמת', ושהחומרים של סקול בוי ושל שאר חברי ההרכב בלאק היפי יופצו על ידי טופ דואוג ואינטרסקופ. ביוני 2013 הופיע הנלי בפסטיבל המוזיקה של BET יחד עם קנדריק לאמאר, סנופ דוג ומיגל. באוקטובר אותה השנה הנלי הופיע בטקס פרסי ההיפ הופ של BET, בהופעה ביצע את הסינגל "Collard Greens" מהאלבום "Oxymoron"; כמו כן, הוא הופיע באותו הערב לצד חבריו מטופ דואוג: קנדריק לאמאר, ג'יי רוק, אב-סול ואייזיאה רשאד. ב-2013 נכנס השיר "Man of the Year" של הנלי לפסקול של המשחק NBA Live 14. ב-25 בפברואר 2014 הוציא הנלי לאור את אלבומו השלישי, "Oxymoron", שהגיע למקום הראשון במצעד בילבורד 200. באלבום התארחו אומנים רבים, כמו: קנדריק לאמאר, קורופט, טיילר, דה קריאייטור, 2 צ'יינז, רייקוון, ג'יי רוק ואייסאפ רוקי. ב-8 ביולי 2016 הוציא סקולבוי את אלבומו הרביעי,"Blank Face LP",שזכה לשבחים ממבקריו. באלבום התארחו אמנים כמו: קניה ווסט, סוויז ביטס, אנדרסון פאאק, ג'יידאקיס, וינס סטייפלס, אי-40, סזא, מיגל ועוד'. ב-26 באפריל הוציא את אלבומו החמישי, "Crash Talk", שהגיע למקום העשירי במצעד בילבורד 200. באלבום התארחו האמנים טראוויס סקוט, 21 סבאג', ליל בייבי, קיד קאדי, YG, טיי דולה סיין ו-6lack. לסקולבוי יש בת. סקולבוי הקדיש לה מספר שירים, והיא אף התארחה במספר קליפים שלו. מדיה וקבצים בנושא סקולבוי קיו בוויקישיתוף אתר האינטרנט הרשמי של סקולבוי קיו סקולבוי קיו, ברשת החברתית פייסבוק סקולבוי קיו, ברשת החברתית אקס (טוויטר) סקולבוי קיו, ברשת החברתית אינסטגרם סקולבוי קיו, סרטונים בערוץ היוטיוב סקולבוי קיו, במסד הנתונים הקולנועיים IMDb (באנגלית) סקולבוי קיו, באתר אפל מיוזיק (באנגלית) סקולבוי קיו, באתר ספוטיפיי סקולבוי קיו, באתר סאונדקלאוד (באנגלית) סקולבוי קיו, באתר Last.fm (באנגלית) סקולבוי קיו, באתר AllMusic (באנגלית) סקולבוי קיו, באתר MusicBrainz (באנגלית) סקולבוי קיו, באתר דיזר סקולבוי קיו, באתר Yandex.Music (ברוסית) סקולבוי קיו, באתר Discogs (באנגלית) סקולבוי קיו, באתר Songkick (באנגלית) סקולבוי קיו, באתר Genius סקולבוי קיו, באתר בילבורד (באנגלית) סקולבוי קיו, באתר טיידל (באנגלית) ScHoolboy Q talks with the Morning Riot Schoolboy Q's Questions and Answers Who Is Schoolboy Q? – Growing Up In L.A. & Playing Football Who Is Schoolboy Q? – Joining Top Dawg Entertainment Street TV Volume 1 – SchoolBoy Q Interview Charts, Billboard.com Schoolboy Q Waiting For ASAP Rocky Collab To Drop, Speaks On SXSW Arrest Kendrick Lamar, Black Hippy Ink Deals With Interscope And Aftermath BET Hip Hop Awards BET Hip Hop Awards 2013 Who Is ScHoolboy Q? – His previous independent album, Setbacks ScHoolboy Q Heading for No. 1 on Billboard 200 Albums Chart ScHoolboy Q's 'Oxymoron' Debuts at No. 1 On Billboard 200 Albums Chart